Cydnidae

Cydnidae er en familiegruppe av teger, som tilhører nebbmunnene. Nebbmunnene har det til felles at munndelene er sugende og at de suger opp næringen.
Cydnidae lever mest på jorden, og klatrer ikke ofte, i planter og trær. De lever av plantesaft.
Et flertall av artene graver og fører for det meste et underjordisk liv.
Det er i Norge funnet fem arter av Cydnidae.


== Utseende ==
Cydnidae er små til middelsstore (1,5–25 mm), brede og ofte kraftig bygde teger, de har alle fem følehornsledd. De kan kjennes på at utsiden av leggene (tibiae) har kraftige pigger. Kroppen er glatt, hodet avflatet, frambeina kraftige. På farge er de vanligvis mørke, ofte svarte.


== Levevis ==
Cydnidae lever på eller under jordoverflaten, noen ganger på planter og trær, og er plantesugere. De underjordiske artene suger på røtter av ulike planter, særlig gras. Enkelte kan gjøre noe skade i landbruket.
De fleste artene finnes i varmere strøk.  Bare et fåtall finnes i Norge.
Cydnidae har ufullstendig forvandling, overgang fra nyklekt larve til det voksne kjønnsmodne insektet går  gradvis gjennom flere hudskift (nymfestadier). Nymfene ligner mer og mer på de voksne  (imago) for hvert hudskifte.


== Systematisk inndeling / europeiske arter ==
Norsk entomologisk forening har også utgitt en rekke Insekttabeller. Dette er små og billige hefter der en kan bestemme insekter til artsnivå. Et av heftene (se kilde) tar for seg de norske Cydnidae. Thyreocorinae blir ofte regnet som en egen familie, Thyreocoridae.
Et latinsk familienavn ender med ...idae, og et navn på en overfamilie på  ...oidea.
Det er i Norge funnet fem arter Cydnidae.

Klasse Insekter (Insecta)
Vingede insekter (Pterygota)
Neoptera («nyvinger»)
Orden Nebbmunner (Hemiptera)
delgruppe Plantesugere (Homoptera) (parafyletisk)
delgruppe Teger (Heteroptera)
gruppe Trichophora
overfamilien Pentatomoidea – brede teger, vanligvis med fem antenneledd
familien Cydnidae
underfamilien Cephalocteinae
Cephalocteus scarabaeoides (Fabricius, 1803)
Stibaropus henkei (Jakovlev, 1874)
underfamilien Corimelaeninae – ca. 200 arter, ikke i Europa
underfamilien Cydninae
gruppen Cydnini
Cydnus aterrimus (Forster, 1771)
gruppen Geotomini
slekten Aethus Dallas, 1851 – to arter i Europa
Alonips intrusus (Wagner, 1953)
slekten Byrsinus Fieber, 1860 – 11 arter i Europa
Fromundus pygmaeus (Dallas, 1851)
slekten Geotomus Mulsant & Rey, 1866 – 8 arter i Europa
Macroscytus brunneus (Fabricius, 1803)
Microporus nigrita (Fabricius, 1794)
underfamilien Parastrachiinae  – bare to arter
underfamilien Scaptocorinae
underfamilien Sehirinae  – 60 arter, 35 i Europa.
gruppen Amaurocorini
Amaurocoris curtus (Brullé, 1838)
Linospa orbicularis (Jakovlev, 1885)
gruppen Sehirini
Adomerus biguttatus (Linnaeus, 1758)
slekten Canthophorus Mulsant & Rey, 1866 – 7 arter i Europa
slekten Crocistethus Fieber, 1860 – 3 arter i Europa
Exosehirus steini (Signoret, 1884)
slekten Legnotus Schiødte, 1848 – normalt scutellum, øyne ikke kuleformet og utstående. Tre arter i Europa. I Norge:
Legnotus picipes
slekten Ochetostethus Fieber, 1860 – 6 arter i Europa
slekten Sehirus Amyot & Audinet-Serville, 1843 – normalt scutellum, øyne kuleformet og utstående. 6 arter i Europa. I Norge:
Sehirus luctuosus –
Sehirus biguttatus –
Sehirus bicolor -
Singeria brevipennis Wagner, 1953
slekten Tritomyas Amyot & Audinet-Serville, 1843 – 5 arter i Europa
underfamilien Thyreocorinae – bare fem arter
slekten Thyreocoris Schrank, 1801 – har et stort scutellum som dekker nesten hele bakkroppen. 4 arter i Europa. I Norge:
Thyreocoris scarabaeoides (Linnaeus, 1758)


== Kilder ==
Ottesen, P.S. (red.) 1993 Norske Insektfamilier og deres artsantall. NINA utredning 055, 40 sider.
Hågvar, Sigmund. 1984. Norske Breiteger. Overfamilie Pentatomoidea. Norsk entomologisk forening, Norske Insekttabeller 5, 15 sider.
Fauna Europaea, utbredelsesdatabase over europeiske dyr. [1]


== Eksterne lenker ==
(en) tornteger i Encyclopedia of Life 
(en) tornteger i Global Biodiversity Information Facility 
(no) tornteger hos Artsdatabanken 
(sv) tornteger hos Dyntaxa 
(en) tornteger hos Fauna Europaea 
(en) tornteger hos Fossilworks 
(en) tornteger hos ITIS 
(en) tornteger hos NCBI 
(en) Kategori:Cydnidae – bilder, video eller lyd på Wikimedia Commons 
Cydnidae – detaljert informasjon på Wikispecies 
Norsk Entomologisk forening – for deg som vil lære mer om insekter.